als_Latn dik_Latn sag_Latn
Rektori i Kolegjit Universitar Bedër, Prof. Dr. Ferdinand Gjana, së bashku me përfaqësues të tjerë të lartë të institucionit, pritën në një takim pune delegacionin e Universitetit “Nënë Tereza”, Shkup.
Pas vizitës së zhvilluar në ambiente të ndryshme të Bedër, rektorët e institucioneve përkatëse Prof. Dr. Gjana dhe Prof. Dr. Aziz Pollozhani, firmosën marrëveshjen e bashkëpunimit ndërmjet dy institucioneve.
Konkretizimi i pikave të kësaj marrëveshjeje konsiston në shkëmbimin e studentëve në çdo nivel studimi të paktën një herë në vit, organizimi i përbashkët i aktiviteteve akademike, artistike e sportive ndërmjet të dy palëve, shkëmbimi i kuadrove shkencorë, shkëmbimi i përvojave në projekte të ndryshme kombëtare e ndërkombëtare etj. Gjithashtu të dy institucionet do të ndihmojnë në pajisjen e ndërsjelltë të bibliotekave përkatëse me literaturë shkencore e profesionale të botuar nga të dy universitetet.
Të dy palët shprehën gatishmërinë e institucioneve përfaqësuese në konkretizimin e sa mëparshëm të pikave me interes të përbashkët.
als_Latn als_Latn als_Latn als_Latn